ddrg/super_eurlex huggingface dataset:
(7)

Kalastusaluksilla olevien sähköisten kirjaamis- ja raportointilaitteiden olisi rahoitusosuuden saamiseksi täytettävä kalastustoimia koskevien tietojen sähköisestä kirjaamisesta ja toimittamisesta sekä kaukohavaintokeinoista annetun neuvoston asetuksen (EY) N:o 1966/2006 soveltamista koskevista yksityiskohtaisista säännöistä ja asetuksen (EY) N:o 1566/2007 kumoamisesta 3 päivänä marraskuuta 2008 annetussa komission asetuksessa (EY) N:o 1077/2008 (4) vahvistetut vaatimukset.
(6)

Täytäntöönpanon ensimmäinen vaihe päättyy 1 päivänä tammikuuta 2012, jolloin taajuuskaista 2 500–2 690 MHz on päätöksen 2008/477/EY mukaisesti saatavilla Ranskan tiheimmin asutuilla alueilla. Toinen vaihe kattaa kaikki ensimmäisen vaiheen ulkopuolelle jääneet alueet, joilla taajuuskaista on saatavilla 31 päivään joulukuuta 2013 mennessä, lukuun ottamatta Korsikaa, jossa se on saatavilla 31 päivään toukokuuta 2014 mennessä.
(2)

Yleiseurooppalaisten sähköisten viranomaispalveluiden yhteentoimivasta toimittamisesta julkishallinnolle, yrityksille ja kansalaisille (HVTYK) 21 päivänä huhtikuuta 2004 tehdyn Euroopan parlamentin ja neuvoston päätöksen 2004/387/EY (2) nojalla perustettu sisämarkkinoiden tietojenvaihtojärjestelmä (IMI) on sähköinen väline, jolla on tarkoitus tukea monenlaisia sisämarkkinoiden alan säädöksiä, jotka edellyttävät tiedonvaihtoa jäsenvaltioiden hallintojen välillä. Koska IMI:n avulla taataan suojattu ja jäsentynyt sähköinen tiedonvaihto toimivaltaisten viranomaisten välillä ja koska toimivaltaiset viranomaiset pystyvät sen ansiosta myös tunnistamaan helposti asianomaiset yhteistyökumppaninsa muissa jäsenvaltioissa ja viestimään nopeasti ja tehokkaasti toistensa kanssa, on aiheellista käyttää IMI:tä direktiivissä 2006/123/EY tarkoitetussa tiedonvaihdossa.
(5)

Tutkimusmenettelyn aikana Uruguayn viranomaiset ilmoittivat haluavansa löytää molempia osapuolia tyydyttävän ratkaisun. Komission yksiköt suostuivat keskustelemaan mahdollisuuksista ratkaista valituksessa esitetyt kysymykset. Keskustelun pohjalta Uruguayn viranomaiset ehdottivat asian ratkaisemista seuraavasti: a) Uruguay ehdotti luopuvansa 1 päivästä heinäkuuta 2005 alkaen vaatimuksesta sulkea alhaisimman veroluokan ulkopuolelle kaikki yli kolme vuotta kypsytetyt viskit (EU-lainsäädännön mukaan viskejä on kypsytettävä vähintään kolme vuotta); b) veromerkkien kiinnittämistä maahantuotuihin viskipulloihin koskevan syrjivän vaatimuksen osalta Uruguay sitoutui muuttamaan lainsäädäntöään 30 päivään kesäkuuta 2005 mennessä ja saattamaan sen voimaan 90 päivän kuluessa; c) SWA oli lisäksi väittänyt, että Uruguayn sisäinen alkoholiverojärjestelmä on GATT-sopimuksen vastainen siltä osin kuin sitä ei hallinnoida yhdenmukaisesti, puolueettomasti ja perustellusti. Uruguayn viranomaiset ehdottivat muuttavansa IMESI-valmisteverojärjestelmän rakennetta, jotta se ”vastaisi paremmin yleisimpiä kansainvälisiä verojärjestelyjä” vuoteen 2006 mennessä; d) tuontiveron 80 prosentin suuruiseen ennakkomaksuun liittyen sovittiin, että Uruguay voi säilyttää IMESI-valmisteveron ennakkomaksujärjestelmän ehkäistäkseen veronkiertoa.
Italian viranomaiset ovat sittemmin osoittaneet, että yrityksen oma rahoitusosuus on merkittävä. Tämä ei kuitenkaan koske rakenneuudistussuunnitelman ensimmäistä vaihetta, joka on rahoitettu yrityksen tavanomaisen kassavirran perusteella, mitä ei voida pitää omana rahoitusosuutena, vaan sen on katsottava muodostuvan valtiontuesta. (12) Rakenneuudistussuunnitelman toinen vaihe sen sijaan on rahoitettu kokonaan yrityksen omin varoin eli oman pääoman ja ulkopuolisen rahoituksen avulla; ulkopuolisen rahoituksen vakuutena olivat joko osakkailta saatu takaus tai yrityksen tuotantoresurssit (eikä valtion takaus). Kun otetaan huomioon, että rakenneuudistuksen kustannukset ovat noin 50 miljoonaa euroa, josta 5 miljoonaa on rahoitettu valtiontuella ja 42,3 miljoonaa yrityksen omin varoin (ks. johdanto-osan 23 kappale), Ottana Energian oma rahoitusosuus on yli 80 prosenttia. Se on selvästi enemmän kuin suuntaviivojen 44 kohdassa vahvistettu vähimmäismäärä.
(2)

Komissio arvioi Polish Register of Shipping -laitoksen direktiivin 94/57/EY 11 artiklan 3 kohdan mukaisesti. Arviointi perustui Euroopan meriturvallisuusviraston asiantuntijoiden vuonna 2007 Euroopan parlamentin ja neuvoston asetuksen (EY) N:o 1406/2002 (4) 2 artiklan b alakohdan iii alakohdan mukaisesti tekemien neljän selvityskäynnin tuloksiin. Tšekin, Kyproksen, Liettuan, Maltan, Puolan ja Slovakian hallintoja pyydettiin osallistumaan arviointiin. Euroopan meriturvallisuusvirasto teki huhti- ja toukokuussa 2009 kaksi lisätutkimusta, joissa tutkittiin Polish Register of Shipping -laitoksen toimintaa uusien alusten rakentamisen valvonnassa sekä sen komission arvioinnin perustella toteuttamia korjaavia toimia, ja komissio on ottanut huomioon myös näiden tutkimusten päätelmät.
(4)

Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemaa koskevan pöytäkirjan 2 artiklan mukaisesti Tanska ei osallistunut asetuksen (EY) N:o 1104/2008 antamiseen, se ei sido Tanskaa eikä sitä sovelleta Tanskaan. Koska asetuksella (EY) N:o 1104/2008 kuitenkin kehitetään Schengenin säännöstöä Euroopan yhteisön perustamissopimuksen kolmannen osan IV osaston määräysten nojalla, Tanska on edellä mainitun pöytäkirjan 5 artiklan mukaisesti ilmoittanut tämän säännöstön saattamisesta osaksi kansallista lainsäädäntöään. Sen vuoksi Tanskan on kansainväliseen oikeuteen perustuvien velvoitteiden nojalla pantava tämä päätös täytäntöön.
(3)

Klortaalidimetyylin vaikutukset ihmisten terveyteen ja ympäristöön on arvioitu asetusten (EY) N:o 451/2000 ja (EY) N:o 1490/2002 säännösten mukaisesti ilmoittajan ehdottamien käyttötarkoitusten osalta. Lisäksi kyseisissä asetuksissa nimetään esittelijöinä toimivat jäsenvaltiot, joiden on toimitettava asiaa koskevat arviointikertomukset ja suositukset Euroopan elintarviketurvallisuusviranomaiselle asetuksen (EY) N:o 1490/2002 10 artiklan 1 kohdan mukaisesti. Klortaalidimetyylin osalta esittelevä jäsenvaltio oli Kreikka, ja kaikki asiaa koskevat tiedot toimitettiin 31 päivänä lokakuuta 2006. Lisäys toimitettiin 3 päivänä huhtikuuta 2008.
(16)

Rotterdamin kaupunki suostui tähän eikä siis vaatinut, että Ahoy' Rotterdam N.V:n osakkeiden hintaa tai Ahoy'-kompleksille vahvistettua vuokraa muutettaisiin. Varmistaakseen, että vuokra on suunnitellun investoinnin jälkeen markkinahintoja vastaavalla tasolla, kaupunki sisällytti vuokrasopimukseen voitonjakoa koskevan määräyksen, jonka mukaan toiminnanharjoittajan Ahoy' Rotterdam N.V:n on maksettava lisäystä vuokraan, jos bruttokate ylittää ennalta sovitun ylärajan. Lisämaksu on suoritettava, jos bruttokate, josta on vähennetty asianomaisen vuoden vuokra, ylittää 16,5 miljoonaa euroa. Lisämaksu määräytyy seuraavasti: Erä Bruttokate (miinus vuokra) Korotus erä 16,5–18,0 milj. euroa 50 % erä 18,0–21,0 milj. euroa 35 % erä 21,0–25,0 milj. euroa 20 % Erät ovat kumulatiivisia. Jos esimerkiksi tietyn vuoden bruttokate on kaupungille maksetun vuokran jälkeen 20 miljoonaa euroa, vuokraa korotetaan summalla, joka on 50 prosenttia 1,5 miljoonasta eurosta (1. erä) ja 35 prosenttia 2 miljoonasta eurosta (jäljelle jäävä määrä, joka kuuluu 2. erään), eli yhteensä 1,45 miljoonalla eurolla.
(4)

Euroopan elintarviketurvallisuusviranomaista, jäljempänä ’EFSA’, kuultiin 11 päivänä helmikuuta 2008, ja se toimitti 13 päivänä maaliskuuta 2009 erityisruokavaliovalmisteita, ravitsemusta ja allergioita käsittelevän tiedelautakuntansa Euroopan komission pyynnöstä antaman tieteellisen lausunnon sinimailasproteiinitiivisteen turvallisuudesta elintarvikkeena (Scientific Opinion of the Panel on Dietetic Products Nutrition and Allergies on a request from the European Commission on the safety of Alfalfa protein concentrate as food).
(4)

Sopimusten 3 artiklan 2 kohdassa määrätään, että Yhdysvaltojen ja Euroopan unionin jäsenvaltioiden välillä on vaihdettava kirjalliset välineet tai asiakirjat kahdenvälisten sopimusten soveltamisesta. Keskinäistä oikeusapua koskevan sopimuksen 3 artiklan 3 kohdassa on vastaava velvoite niiden jäsenvaltioiden osalta, joilla ei ole kahdenvälistä keskinäistä oikeusapua koskevaa sopimusta Yhdysvaltojen kanssa. Nämä kirjalliset välineet tai asiakirjat on vaihdettu kaikkien jäsenvaltioiden sekä Amerikan yhdysvaltojen välillä.
(100)

A:n ja B:n välisessä suhteessa on kyse varojen jakamisesta konserniin kuuluvien, keskenään etuyhteydessä olevien yritysten välillä, kun taas Y:n ja B:n (tai X:n ja Y:n) välisessä suhteessa on ensisijaisesti kyse kaupallisesta rahoituksesta.
(4)

Koska perussääntö tulee voimaan vasta kolmantenakymmenentenä päivänä siitä päivästä, jona kahdeskymmenesviides ratifioimiskirja on talletettu, ja kun otetaan huomioon, että perussääntö on avoinna allekirjoittamista varten siihen päivään asti, perussääntö olisi allekirjoitettava Euroopan yhteisön puolesta perussäännön XIX artiklan A kappaleen mukaisesti. IRENAn perustamiskokouksessa 26 päivänä tammikuuta 2009 perustettiin IRENAn valmistelukomitea (2). IRENAn perustamiskokouksessa IRENAn valmistelukomitean perustamisesta annetun päätöslauselman 3 kohdan mukaisesti valmistelukomiteassa on yksi kunkin perussäännön allekirjoittajan edustaja. Valmistelukomitea huolehtii siitä, että IRENAn perustaminen sujuu nopeasti ja tehokkaasti, ja laatii sitä varten väliaikaisen työohjelman ja talousarvion. IRENAn toimintaan olisi hyvä osallistua täysimääräisesti heti allekirjoittamisesta lähtien. Yhteisön olisi sen vuoksi oltava edustettuna IRENAn valmistelukomiteassa ja osallistuttava sen toimintaan heti allekirjoittamisesta lähtien,
(4)

Ranska on ilmoittanut, että puolustusministeriö on laatinut tällä hetkellä käytettäviä materiaaleja koskevan korvaussuunnitelman. Heinäkuun 1 päivästä 2012 alkaen 2 400–2 483,5 MHz:n taajuusalue on kokonaan laajakaistaisten tiedonsiirtojärjestelmien ja radiomäärityssovellusten käytössä päätöksen 2006/771/EY mukaisesti.
(4)

Kyseiset jäsenvaltiot ovat esittäneet vuosien 2009 ja 2010 lopulliset vuotuiset talousarvioennusteet neuvoston asetuksen (EY) N:o 861/2006 täytäntöönpanoa koskevista yksityiskohtaisista säännöistä kalastusta koskevien perustietojen keruusta ja hallinnasta jäsenvaltioille aiheutuvien menojen osalta 3 päivänä marraskuuta 2008 annetun komission asetuksen (EY) N:o 1078/2008 (4) 2 artiklan mukaisesti. Komissio on arvioinut jäsenvaltioiden vuotuiset talousarvioennusteet asetuksen (EY) N:o 1078/2008 4 artiklan mukaisesti ottamalla huomioon asetuksen (EY) N:o 199/2008 6 artiklan 3 kohdan mukaisesti hyväksytyt kansalliset ohjelmat.
(87)

Ensinnäkin KfW tarjoaa IKB:n käytettäväksi edelleen likviditeettiä. Kuten jo johdanto-osan 77 kappaleessa on todettu, myönnetyn edun määrittely on vaikeaa, koska yksityiset sijoittajat olisivat mahdollisesti olleet myös valmiita myöntämään tietyissä olosuhteissa likviditeettiä edellyttäen, että riskisuojauksesta olisi huolehdittu. Kun IKB:n on myyty Lone Starille, riskisuoja puretaan. IKB:n siirtyminen Lone Starin omistukseen ja komission hyväksyntä rakenneuudistustuelle ja tervehdyttämissuunnitelmalle osoittavat, että kannattavuuden palauttamista pidetään mahdollisena. Koska IKB:tä pidetään rakenneuudistusvaiheessa virallisesti vaikeuksissa olevana yrityksenä, on perusteltua, että yritys luokitellaan tukiosuutta laskettaessa ”heikoksi” (luokka B) viite- ja diskonttokoroista annetun tiedonannon mukaisesti (44). Kyseisen tiedonannon mukaan lainamarginaali on 220 peruspistettä, mikä merkitsisi sitä, että toinen likviditeettilaina on [> 100] peruspistettä ja ensimmäinen [> 125] peruspistettä alle viitekoron. Laskettuna […] vuodelle (lokakuusta 2008 huhtikuuhun […]) lisätuki kohoaisi [noin 90] miljoonaan euroon.
(7)

Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemaa koskevan pöytäkirjan 2 artiklan mukaisesti Tanska ei osallistunut asetuksen (EY) N:o 767/2008 antamiseen, joten asetus ei sido sitä eikä asetusta sovelleta siihen. Koska asetuksella (EY) N:o 767/2008 kuitenkin kehitetään Schengenin säännöstöä Euroopan yhteisön perustamissopimuksen kolmannen osan IV osaston määräysten nojalla, Tanska on edellä mainitun pöytäkirjan 5 artiklan mukaisesti ilmoittanut 13 päivänä lokakuuta 2008 päivätyllä kirjeellä, että se saattaa tämän säännöstön osaksi kansallista lainsäädäntöään. Sen vuoksi Tanskan on kansainväliseen oikeuteen perustuvien velvoitteiden nojalla pantava tämä päätös täytäntöön.
(2)

Direktiiviä 87/372/ETY on muutettu Euroopan parlamentin ja neuvoston direktiivillä 2009/114/EY (5), jolla taajuusalueet 880–915 MHz ja 925–960 MHz (900 MHz:n taajuusalue) avataan UMTS:lle (Universal Mobile Telecommunications System) sekä muille sähköisten viestintäpalvelujen tarjontaan pystyville ja GSM:n (Global System for Mobile) kanssa rinnakkain toimiville maanpäällisille järjestelmille päätöksen N:o 676/2002/EY nojalla vahvistettavien teknisten täytäntöönpanotoimenpiteiden mukaisesti. Siksi olisi vahvistettava tekniset toimenpiteet GSM:n ja muiden järjestelmien rinnakkaiskäytön mahdollistamiseksi 900 MHz:n taajuusalueella.
(5)

Esittelevän jäsenvaltion toimitettua arviointikertomusten luonnokset on kummassakin tapauksessa käynyt ilmi, että hakijoilta on pyydettävä lisätietoja, joista esittelevän jäsenvaltion on niitä tarkasteltuaan toimitettava arviointi. Asiakirja-aineistojen tarkastelua jatketaan sen vuoksi edelleen, eikä arviointia ole mahdollista saada päätökseen ennen direktiivin 91/414/ETY 8 artiklan 1 kohdan ensimmäisessä alakohdassa säädetyn kolmen vuoden määräajan päättymistä.
(3)

Triatsoksidin vaikutukset ihmisten terveyteen ja ympäristöön on arvioitu asetusten (EY) N:o 451/2000 ja (EY) N:o 1490/2002 säännösten mukaisesti ilmoittajan ehdottamien käyttötarkoitusten osalta. Lisäksi kyseisissä asetuksissa nimetään esittelijöinä toimivat jäsenvaltiot, joiden on toimitettava asiaa koskevat arviointikertomukset ja suositukset Euroopan elintarviketurvallisuusviranomaiselle, jäljempänä ’EFSA’, asetuksen (EY) N:o 1490/2002 10 artiklan 1 kohdan mukaisesti. Triatsoksidin osalta esittelevä jäsenvaltio oli Yhdistynyt kuningaskunta, ja kaikki asiaa koskevat tiedot toimitettiin 25 päivänä kesäkuuta 2007.
(15)

Soveltamissääntöjen 168 artiklan 1 kohdan c alakohdan mukaisesti avustuksia voidaan myöntää ilman eri ehdotuspyyntöä yhteisöille, joilla on käytännössä vallitseva monopoli. OIE:lla on alallaan käytännössä vallitseva monopoli. Näin ollen yhteisö voi antaa rahoitusta – ilman, että sen tarvitsee julkaista ehdotuspyyntöä – eläinlääkäreiden koulutuksen kehittämistä turvallisuuden parantamista silmällä pitäen (Evolving veterinary education for a safer world) käsitelleeseen OIE:n konferenssiin liittyvän teknisen ja tieteellisen aineiston levittämiselle ja suu- ja sorkkatautia käsittelevän kansainvälisen konferenssin järjestämiselle ja pitämiselle.
(4)

Pickman on astioiden ja posliinitavaroiden valmistaja, joka on toiminut Sevillassa vuodesta 1841. Yritys on perinteisesti keskittynyt korkealaatuisten käsiteollisuustuotteiden valmistamiseen ja niiden suoramarkkinointiin hotelleille, ravintoloille ja ateriapalveluita tarjoaville yrityksille tai markkinointiin sen kanssa yhteistyössä toimivien vähittäisliikkeiden kautta. Viime aikoina se on myös monipuolistanut toimintojaan liikelahjoihin sekä hotelleille ja ravintoloille tarkoitettuihin tuotteisiin. Tällä hetkellä Pickmanilla on noin 140 työntekijää. Vuonna 2005 sen liikevaihto oli 4,28 miljoonaa euroa. Yritys on sen vuoksi luokiteltava keskisuureksi yritykseksi (2).
(1)

Direktiivin 2008/57/EY 27 artiklan 3 kohdan mukaan Euroopan rautatieviraston on laadittava vertailuasiakirja, jossa viitataan ristiin kaikkiin jäsenvaltioiden soveltamiin kalustoyksikköjen käyttöönottoa koskeviin kansallisiin sääntöihin. Asiakirjassa olisi oltava kunkin jäsenvaltion kansalliset säännöt jokaisen direktiivin 2008/57/EY liitteessä VII luetellun parametrin osalta, ja siinä olisi mainittava kyseisen liitteen 2 kohdassa tarkoitettu ryhmä, johon nämä säännöt kuuluvat. Näihin sääntöihin olisi sisällyttävä direktiivin 2008/57/EY 17 artiklan 3 kohdan mukaisesti ilmoitetut säännöt, mukaan luettuina säännöt, joista on ilmoitettu YTE:ien hyväksymisen jälkeen (erityistapaukset, avoimet kohdat, poikkeukset), sekä säännöt, joista on ilmoitettu Euroopan parlamentin ja neuvoston direktiivin 2004/49/EY (2) 8 artiklan mukaisesti. Vertailuasiakirjan ensimmäinen versio olisi esitettävä komissiolle viimeistään 1 päivänä tammikuuta 2010.
(111)

Tältä osin on aluksi todettava, että lainsäätäjän tarkoitus asetuksen (ETY) N:o 1191/69 antamisen yhteydessä oli määritellä, millä edellytyksillä EY:n perustamissopimuksen 73 artiklassa mainittu ”tuki, […] joka on korvausta julkisten palvelujen käsitteeseen kuuluvien velvoitteiden täyttämisestä” soveltuu yhteismarkkinoille. Perustamissopimuksen 73 artiklan ja näin ollen myös asetuksen (ETY) N:o 1191/69 soveltaminen edellyttää, että kyseessä on EY:n perustamissopimuksen 87 artiklan 1 kohdan mukainen valtiontuki. Sopimusten sisältöön soveltuu 73 artiklan toteamus ”julkisten palvelujen käsitteeseen kuuluvien velvoitteiden täyttämisestä”, mutta sen, että välineeksi on valittu sopimus eikä yksipuolisesti asetettu velvoite, ei pitäisi sinällään estää hintaan mahdollisesti sisältyvän tuen toteamista yhteismarkkinoille soveltuvaksi. Riippumatta siitä, onko palvelun määrännyt valtio vai onko siitä tehty sopimus, sen, luokitellaanko palvelu julkisen palvelun velvoitteen mukaiseksi, määrittelee palvelusuoritteen todellinen sisältö eikä muoto, johon se perustuu (22). Tämän perusteella on pääteltävä, että oikeudellisesti mikään ei estä komissiota toteamasta julkisen palvelun sopimuksessa määrättyyn palvelusuoritteen hintaan sisältyvää tukea yhteismarkkinoille soveltuvaksi. On pantava merkille, että tähän ratkaisuun ovat päätyneet myös lainsäätäjät rautateiden ja maanteiden julkisista henkilöliikennepalveluista 23 päivänä lokakuuta 2007 annetussa Euroopan parlamentin ja neuvoston uudessa asetuksessa (EY) N:o 1370/2007 (23). Kyseinen asetus tulee kuitenkin sen 12 artiklan mukaisesti voimaan vasta 3 päivänä joulukuuta 2009. Sitä ei siis voi soveltaa tarkasteltavana olevaan sopimukseen, joka on tehty ennen asetuksen voimaantuloa.
(44)

Ilmoitettu toimenpide koskee lainaa, jonka valtiokonttori on myöntänyt Volvo Aerolle. Kyse on valtion varoista, sillä Ruotsin parlamentti on asettanut varat saataville ja Ruotsin hallitus on antanut ohjeet niiden käytöstä. Toimenpide on valikoiva, sillä se on suunnattu vain yhdelle yritykselle, Volvo Aerolle, joka on muiden jäsenvaltioiden kanssa kauppaa käyvä suuri yritys. Toimenpide suosii Volvo Aeroa, sillä yritys saa sen ansiosta käyttöönsä varoja markkinaehtoja edullisemmin ehdoin. Toimenpiteessä on tämän vuoksi kyse perustamissopimuksen 87 artiklan 1 kohdassa tarkoitetusta valtiontuesta.
(126)

Kuten taulukosta 2 käy ilmi, ennuste tuotantorakenteen jakautumisesta vuosina 2008–2009 aikakauslehtien ja tuoteluetteloiden kesken osoittaa, että tuotantokapasiteetin kasvu on kaikilla mahdollisilla merkityksellisillä markkinoilla alle 5 prosenttia. On myös syytä muistuttaa, että analyysi on laadittu epäsuotuisimpien oletusten pohjalta olettaen, että merkitykselliset markkinat muodostuvat ainoastaan syväpainomenetelmällä tehtävistä painatuksista.
(22)

Nämä perusteet osoittavat, että on laadittava yksityiskohtainen tieteellinen riskinarviointi sen toteamiseksi, liittyykö toimitettu tieteellinen näyttö ympäristön tai työympäristön suojeluun sellaisen Madeiran autonomisen alueen erityisen ongelman ratkaisemiseksi, joka on ilmennyt direktiivin 2001/18/EY ja asetuksen (EY) N:o 1829/2003 tai muiden asiaa koskevien EU:n säännösten antamisen jälkeen. Tämä arviointi olisi annettava tehtäväksi Euroopan elintarviketurvallisuusviranomaiselle (EFSA), joka elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä annetun Euroopan parlamentin ja neuvoston asetuksen (EY) N:o 178/2002 (6) 22 artiklan 2 kohdan mukaisesti antaa tieteellisiä neuvoja sekä tieteellistä ja teknistä tukea yhteisön lainsäädännön ja politiikkojen tarpeisiin kaikilla aloilla, joilla on välitön tai välillinen vaikutus elintarvikkeiden ja rehujen turvallisuuteen, tuottaa riippumatonta tietoa kaikista näihin aloihin liittyvistä asioista ja huolehtii riskiviestinnästä. Lisäksi, kuten mainitun asetuksen 29 artiklassa säädetään, EFSA antaa tieteellisen lausunnon komission pyynnöstä kaikista sen toiminta-ajatukseen sisältyvistä aiheista ja kaikissa niissä tapauksissa, joissa yhteisön lainsäädännössä säädetään, että EFSAa on kuultava.
(118)

Asetuksen (EY) N:o 659/1999 14 artiklan 1 kohdan mukaan sääntöjenvastaista tukea koskevissa kielteisissä päätöksissä komissio päättää, että asianomaisen jäsenvaltion on toteutettava kaikki tarpeelliset toimenpiteet tuen perimiseksi takaisin tuensaajalta (tässä nimenomaisessa tapauksessa kasvihuoneviljelijöiltä). Italia on tämän vuoksi velvollinen toteuttamaan kaikki tarpeelliset toimet periäkseen takaisin tuensaajille maksetun sääntöjenvastaisen tuen, jonka arvo vastaa valmisteveroista myönnetyn täydellisen vapautuksen ja muille maatalousalan toimijoille myönnetyn alennetun valmisteverokannan välistä erotusta. Komission tiedonannon ”Sääntöjenvastaisen ja yhteismarkkinoille soveltumattoman valtiontuen takaisinperintää edellyttävien komission päätösten tehokas täytäntöönpano jäsenvaltioissa” (22) 42 kohdan mukaan Italialla on neljä kuukautta aikaa panna tämä päätös täytäntöön sen voimaantulosta lukien. Tuki on perittävä takaisin korkoineen, jotka lasketaan neuvoston asetuksen (EY) N:o 659/1999 täytäntöönpanosta annetun komission asetuksen (EY) N:o 794/2004 (23) mukaisesti.
(107)

Ensiksi on syytä huomauttaa, että yhteisöjen tuomioistuin ei ole vahvistanut ensimmäisen oikeusasteen tuomioistuimen Combus-oikeuskäytäntöä. Eräät yhteisöjen tuomioistuimen oikeuskäytännön osat ovat ristiriidassa sen oletuksen kanssa, että rakenteellisen haitan korvaaminen ei voisi olla valtiontukea. Tuomioistuin on toistuvasti todennut, että tuen olemassaoloa olisi arvioitava sen vaikutusten perusteella, eikä valtion toimenpiteiden syiden tai päämäärien perusteella (39). Tuomioistuin on myös korostanut, että tuen käsite kattaa julkisten viranomaisten myöntämät edut, jotka eri muodoissaan vapauttavat yrityksen kustannuksista, jotka se yleensä maksaa omista varoistaan (40). Tuomioistuin on myös todennut selvästi, että yritysten henkilöstön korvauksiin liittyvät kustannukset kuuluvat luonteensa puolesta yritysten itsensä maksettaviksi riippumatta siitä, perustuvatko kustannukset lakisääteisiin velvoitteisiin tai kollektiivisiin sopimuksiin (41). Tuomioistuin on arvioinut, että vaikka valtion toimenpiteiden tarkoituksena on korvata lisäkustannuksia, tämä ei merkitse, ettei toimenpiteitä voitaisi luokitella tueksi (42). Tässä yhteydessä Ranskan viranomaiset vetoavat ensimmäisen oikeusasteen tuomioistuimen Combus-tuomiossa vahvistaman periaatteen soveltamiseen, kun ne perustelevat, että ilmoitetun uudistuksen yksinomaisena tarkoituksena on vapauttaa RATP ”epätavallisista” kustannuksista.
(3)

Bifentriinin vaikutukset ihmisten terveyteen ja ympäristöön on arvioitu asetusten (EY) N:o 451/2000 ja (EY) N:o 1490/2002 säännösten mukaisesti ilmoittajan ehdottamien käyttötarkoitusten osalta. Lisäksi kyseisissä asetuksissa nimetään esittelijöinä toimivat jäsenvaltiot, joiden on toimitettava asiaa koskevat arviointikertomukset ja suositukset Euroopan elintarviketurvallisuusviranomaiselle, jäljempänä ’EFSA’, asetuksen (EY) N:o 1490/2002 10 artiklan 1 kohdan mukaisesti. Bifentriinin osalta esittelevä jäsenvaltio oli Ranska, ja kaikki asiaa koskevat tiedot toimitettiin 15 päivänä joulukuuta 2005.